laion/Wikipedia-Exotic huggingface dataset:
ব্রিডি ক্রিকেট ক্লাব

ব্রিডি ক্রিকেট ক্লাব (ইংরেজি: Bready Cricket Club) উত্তর আয়ারল্যান্ডের কাউন্টি টায়রনের মাগেরাম্যাসন গ্রামে প্রতিষ্ঠিত একটি ক্রিকেট ক্লাব। নর্থ ওয়েস্ট সিনিয়র লীগের প্রথম বিভাগে ক্লাবটি প্রতিনিধিত্ব করছে। বর্তমানে ক্লাবটি নর্থ ওয়েস্ট সিনিয়র কাপের শিরোপাধারী। পূর্বে ক্লাবটি মাঝারি সারির ক্লাবরূপে সফলতা পায়। পরবর্তীতে ১৯৭৪ সালে বৃহৎ ক্লাবের মর্যাদার অধিকারপ্রাপ্ত হয়। ২০১৫ সালের আইসিসি বিশ্ব টুয়েন্টি২০ বাছাইপর্ব প্রতিযোগিতার স্বাগতিক দলের খেলা আয়োজনের জন্য ক্লাবের মাঠ ব্যবহার করা হয়। এছাড়াও, ২০১৫ সালে আয়ারল্যান্ড ও স্কটল্যান্ডের মধ্যকার তিনটি টুয়েন্টি২০ আন্তর্জাতিক খেলা এখানে অনুষ্ঠিত হয়েছে। ২০১৬ সালের বাংলাদেশ মহিলা ক্রিকেট দলের আয়ারল্যান্ড সফরের সবকটি খেলাই এ মাঠে হবার কথা রয়েছে। আলস্টার কাপ: ১ ২০১৪ নর্থ ওয়েস্ট সিনিয়র কাপ: ১ ১৯৯৬, ২০১১ "Bready defeat Donemana in North West Senior Cup final"। BBC Sport। ৩০ জুলাই ২০১১। সংগ্রহের তারিখ ১ আগস্ট ২০১১।  "Bready Cricket Club About Us"। ২৫ জুলাই ২০১৬ তারিখে মূল থেকে আর্কাইভ করা। সংগ্রহের তারিখ ৫ সেপ্টেম্বর ২০১৬।  "ICC announces schedule of ICC World Twenty20 Qualifier 2015"। International Cricket Council। ১৮ মে ২০১৫ তারিখে মূল থেকে আর্কাইভ করা। সংগ্রহের তারিখ ১৪ মে ২০১৫।  "Tyrone Kane given first Ireland call-up for World T20 qualifiers"। BBC Sport। সংগ্রহের তারিখ ১ জুন ২০১৫।  Bready Cricket Club ওয়েব্যাক মেশিনে আর্কাইভকৃত ২৫ জুলাই ২০১৬ তারিখে আয়ারল্যান্ড ক্রিকেট দল ক্লোনটার্ফ ক্রিকেট ক্লাব গ্রাউন্ড ২০১৫ আইসিসি বিশ্ব টুয়েন্টি২০ বাছাইপর্ব ২০১৬ বাংলাদেশ মহিলা ক্রিকেট দলের আয়ারল্যান্ড সফর
ম্যাচা

ম্যাচা বা মেচা পশ্চিমবঙ্গের বাঁকুড়া জেলার এক জনপ্রিয় মিষ্টি। একে অনেক সময় ম্যাচা সন্দেশও বলা হয়। বেলিয়াতোড়ের ম্যাচা অত্যন্ত প্রসিদ্ধ এবং সব চেয়ে উৎকৃষ্ট বলে গণ্য করা হয়। মুগডাল ও চিনি দিয়ে ম্যাচা তৈরী করা হয়। ম্যাচা দেখতে অনেকটা মনোহরার মত। পূর্বে ম্যাচার জনপ্রিয়তা বর্তমানে অনেকাংশে হ্রাস পেয়েছে। পশ্চিমবঙ্গ সরকারের উদ্যোগে, বর্ধমানের উপকন্ঠে নবনির্মিত মিষ্টি হাবে, পশ্চিমবঙ্গের অন্যান্য মিষ্টির সাথে ম্যাচাও উৎপাদিত হবে। ম্যাচার স্রষ্টার নাম জানা যায় না। বেলিয়াতোড়ের ম্যাচা প্রস্তুতকারকদের মতে ম্যাচার ইতিহাস অন্তত দু'শো বছরের প্রাচীন। জনশ্রুতি, বিষ্ণুপুরের মল্লরাজের দেওয়ান রাজার কাছ থেকে উপহার পেয়েছিলেন বেলিয়াতোড়ের জমিদারি। সেই সময়ে বেলিয়াতোড়ে প্রথম মেচা তৈরী হয়। অপর একটি মত অনুসারে ম্যাচার স্রষ্টা জনৈক মিষ্টান্ন প্রস্তুতকারক গিরিশচন্দ্র মোদক। বর্ষায় বাবা ধর্মদাসের মেলা বসত। সেই মেলায় গুড়ের লাড্ডু বিক্রি করতেন গিরিশচন্দ্র মোদক। কিন্তু আর্দ্র আবহাওয়ায় গুড়ের পাক নষ্ট হয়ে যেত। সেই সমস্যা সমাধান করতে গিয়ে গিরিশচন্দ্র নতুন একটি মিষ্টি উদ্ভাবান করেন, যা হল ম্যাচা। ইংরেজ আমলেও বেলিয়াতোড়ের ম্যাচা প্রসিদ্ধ ছিল বলে মনে করা হয়। ম্যাচার আদি কারিগরেরা ছিলেন বর্তমান বেলিয়াতোড় ব্লকের বাসিন্দা। পরবর্তীকালে তারা ছড়িয়ে পড়েন ওন্দা, কোতলপুর এবং অন্যান্য স্থানে। ম্যাচার মুল উপকরণ মুগ ডাল ও চিনি। প্রথমে মুগডালবাটার সাথে চিনি মিশিয়ে ঠিকমতো পাক করে গোল্লা পাকানো হয়। পরে এর উপর একটি চিনির প্রলেপ দেওয়া হয়। বাংলার বিখ্যাত চিত্রশিল্পী যামিনী রায় ছিলেন ম্যাচার গুণগ্রাহী।। কলকাতায় অবস্থানকালে যখনই তিনি বাঁকুড়া যেতেন, তিনি ম্যাচার গুণমান ও ম্যাচার কারিগরদের খোঁজখবর নিতেন। মনোহরা লাহিড়ী, অর্পিতা (২৭ মে ২০১৮)। "Bankura's mecha sandesh demands GI tag"। The BengalStory। সংগ্রহের তারিখ ১০ ডিসেম্বর ২০১৮।  রায়, প্রণব (জুলাই ১৯৮৭)। বাংলার খাবার। কলকাতা: সাহিত্যলোক। পৃষ্ঠা ৪৩।  দাস, অশোক (১৮ মে ২০১৩)। "ফ্যাণ্ডা ফ্যাচাং তরকারি"। গণশক্তি। সিপিআইএম। ১৭ আগস্ট ২০১৪ তারিখে মূল থেকে আর্কাইভ করা। সংগ্রহের তারিখ ৫ সেপ্টেম্বর ২০১৬।  "মিষ্টি হাব বর্ধমানে"। প্লাস বাংলা। জেসান মিডিয়া। সংগ্রহের তারিখ ৮ সেপ্টেম্বর ২০১৬। [স্থায়ীভাবে অকার্যকর সংযোগ] বন্দ্যোপাধ্যায়, সুকুমার; মুখোপাধ্যায়, পলাশ। "মেচায় মজেছে মন"। আবেক্ষণ। ১৯ নভেম্বর ২০১৬ তারিখে মূল থেকে আর্কাইভ করা। সংগ্রহের তারিখ ৯ সেপ্টেম্বর ২০১৬।  সিদ্দিকী, কাঞ্চন (১৬ ফেব্রুয়ারি ২০০৫)। "Mecha doesn't tickle govt sweet tooth"। দ্য স্টেটসম্যান (ইংরেজি ভাষায়)। দ্য স্টেটসম্যান লিমিটেড।  |সংগ্রহের-তারিখ= এর |ইউআরএল= প্রয়োজন (সাহায্য) বন্দ্যোপাধ্যায়, তারাশংকর। "স্বাদের ঐতিহ্যে বেলিয়াতোড়ের মেচা সন্দেশ"। কৌলাল। আইএসএসএন 2348-6864। সংগ্রহের তারিখ ১৮ নভেম্বর ২০১৮। [স্থায়ীভাবে অকার্যকর সংযোগ] পান, মৃন্ময় (১৬ নভেম্বর ২০১৮)। "বেলিয়াতোড়ের মোড় এলেই হাতছানি দেবে মেচা সন্দেশ"। দ্য ওয়াল। ১৯ সেপ্টেম্বর ২০২০ তারিখে মূল থেকে আর্কাইভ করা। সংগ্রহের তারিখ ২৬ নভেম্বর ২০১৮।  বোস, মেঘাদ্রিতা। "বাঙালির ভুরিভোজের ইতিকথা"। অন্যদেশ। সংগ্রহের তারিখ ৮ সেপ্টেম্বর ২০১৬। [স্থায়ীভাবে অকার্যকর সংযোগ]
পাটিসাপটা

পাটিসাপটা একধরনের পিঠা যা বাংলাদেশ এবং ভারতের পশ্চিমবঙ্গ রাজ্যে জনপ্রিয়। এটি ময়দা, চালের গুড়ো, চিনি, দুধ, ক্ষীর, নারকেল ইত্যাদি দিয়ে তৈরী করা হয়। পাটিসাপটার পুর হিসেবে নারকেল এবং ক্ষীর - দুইই ব্যবহার করা হয়। বিভূতিভূষণ বন্দ্যোপাধ্যায় এর ছোটগল্প পুঁই মাচা-তে পাটিসাপটা পিঠার উল্লেখ আছে। ষোল শতকের শেষের দিকে কবিকঙ্কন মুকুন্দরাম চক্রবর্তী রচিত চন্ডিকাব্যে এই পিঠার উল্লেখ পাওয়া যায়। ঝুনো নারকেল কুরো, গুড় বা চিনি অথবা ক্ষীর পাক করে পুর বানিয়ে নিতে হবে। ময়দাতে দুধ, জল এবং একটু মিহি চালগুঁড়ো মিশিয়ে মন্ড পাকিয়ে গোল গোল লেচি করে নিতে হবে। এবার লেচিগুলো ছোটো ছোটো গোল আকারে বেলে, অল্প পুর ভিতরে দিয়ে পাটির মত পাট করে নিতে হবে। শেষ পাটে লবঙ্গ দিয়ে মুখ বন্ধ করে দিতে হবে। এখন একে পাট করা লম্বা আকারের দেখতে হবে। এরপর একে ঘিয়ে ভেজে নিয়ে চিনির রসে কিছুক্ষণ ডুবিয়ে রাখতে হবে। রস থেকে তোলবার পর পাটিসাপটা পরিবেশন করা যাবে। রায়, প্রণব (জুলাই, ১৯৮৭)। বাংলার খাবার। কলকাতা: সাহিত্যলোক। পৃষ্ঠা ৬৬।  এখানে তারিখের মান পরীক্ষা করুন: |তারিখ= (সাহায্য) বন্দ্যোপাধ্যায়, বিভূতিভূষণ। বিভূতি রচনাবলী ৫। কলকাতা: মিত্র ও ঘোষ। পৃষ্ঠা ৩৮৪।  রায়, প্রণব (জুলাই, ১৯৮৭)। বাংলার খাবার। কলকাতা: সাহিত্যলোক। পৃষ্ঠা ৬৫।  এখানে তারিখের মান পরীক্ষা করুন: |তারিখ= (সাহায্য)
মনোহরপুর ইউনিয়ন, জীবননগর

মনোহরপুর ইউনিয়ন বাংলাদেশের খুলনা বিভাগের চুয়াডাঙ্গা জেলার জীবননগর উপজেলার অন্তর্গত একটি ইউনিয়ন।মনোহরপুর ,পিয়ারাতলা ,কালা ,ধোপাখালী,মাধপখালী,রাজাপুর ,মানিকপুর গ্রামনিয়ে গঠিত ।এটি বাংলাদেশর শেষ সীমান্তের একটি ইউনিয়ন ।এই ইউনিয়ন চুয়াডাঙ্গা জেলার একমাত্র ইউনিয়ন যেখানে পাখিদের অভয় অরণ্য ঘোষণা করা হয়েছে । এটি জীবননগর শহর থেক ৪ কিলোমিটার দুরে আবস্থিত ।এই ইউনিয়ন এর আয়তন ৪৫৯৪.৮৪ বর্গ কিলোমিটার । •মনোহরপুর •ধোপাখালী •মাধপখালী •রাজাপুর •মানিকপুর •কালা •পিয়ারাতলা ২০১৬ সালের প্রথম দিকে উথলী ইউনিয়নকে বিভক্ত করার চিন্তা করা হয় এবং বছরের প্রথমেই ইউনিয়ন বিভক্ত করা হয়। এক ইউনিয়ন ভেঙে আরও ৩টি ইউনিয়ন করা হয়। এই নতুন ইউনিয়ন এর মধ্যে মনোহরপুর ইউনিয়ন একটি। এখানে কয়েকটি উল্লেখযোগ্য শিক্ষা প্রতিষ্ঠান রয়েছে ঃ ১ জীবননগর টেকনিক্যাল স্কুল এন্ড কলেজ ২ মনোহরপুর সরকারী প্রাথমিক বিদ্যালয় ৩মনোহরপুর মাধ্যমিক বিদ্যালয় ৪ ধোপাখালী সরকারী প্রাথমিক বিদ্যালয় ৫ ধোপাখালী মাধ্যমিক বিদ্যালয় ৬ কালা সরকারী প্রাথমিক বিদ্যালয় ৭ রাজাপুর সরকারী প্রাথমিক বিদ্যালয় ৮ ধোপাখালী মাদ্রাসা এ ইউনিয়নের অর্থনীতি মূলত কৃষি নির্ভর। এখানে ধান, পাট ভুট্টা বিভিন্ন ফসল উৎপাদিত হয়।এছাড়াও এখানে আম গাছ,পেয়ারা কাঁঠাল ,খেজুর গাছ ও প্রচুর পানক্ষেত দেখতে পাওয়া যায়। মোঃ হারুন-অর-রশীদ (প্রধান শিক্ষক,গয়েশপুর মাধ্যমিক বিদ্যালয়) মোঃ মহসিন উদ্দিন আরিফ (প্রফেসর,সরকারী এম এম কলেজ) মোঃ আলীহিম (মহা হিসাব নিরীক্ষক) মোঃ সাখাওয়াত হোসেন (শিক্ষক,জাহাঙ্গীরনগর বিশ্ববিদ্যালয়) মোঃ সোহরাব হোসেন সুরদ্দিন (চেয়ারম্যান, মনোহরপুর ইউনিয়ন) ক্যাপ্টেন আবদুল মাবুদ (বাংলাদেশ সেনাবাহিনী) "চুয়াডাঙ্গায় আওয়ামী লীগ নেতাদের সন্তুষ্ট করতে গিয়ে এক ইউনিয়ন"। Daily Sangram। [স্থায়ীভাবে অকার্যকর সংযোগ]
কেডিকে ইউনিয়ন

কেডিকে ইউনিয়ন বাংলাদেশের খুলনা বিভাগের চুয়াডাঙ্গা জেলার জীবননগর উপজেলার অন্তর্গত একটি ইউনিয়ন। কেডিকে এর পুর্ণরুপ হলোঃ খয়েরহুদা, দেহাটি এবং কাশিপুর। ১. কাশীপুর ২. দেহাটি ৩. খয়েরহুদা ২০১৬ সালের প্রথম দিকে উথলী ইউনিয়নকে বিভক্ত করার চিন্তা করা হয় এবং বছরের প্রথমেই ইউনিয়ন বিভক্ত করা হয়। এক ইউনিয়ন ভেঙে আরও ৩টি ইউনিয়ন করা হয়। এই নতুন ইউনিয়ন এর মধ্যে কেডিকে একটি। কাশীপুর মাধ্যমিক বিদ্যালয় খয়েরহুদা প্রাথমিক বিদ্যালয় খয়েরহুদা প্রতিবন্ধি স্কুল কাশীপুর প্রাথমিক বিদ্যালয় দোহাটি প্রাথমিক বিদ্যালয় এ ইউনিয়নের অর্থনীতি মূলত কৃষি নির্ভর। এখানে প্রধানত ধান,পাট,ভুট্টা সহ বিভিন্ন ফসল উৎপাদিত হয়। এছাড়াও এখানে লাউ,পঠল,চিচিঙ্গা, পেঁপে,ঝাল,কলা,বেগুন, করলা সহ সকল ধরনের শাক-সবজি প্রচুর পরিমানে উৎপাদিত হয়। এছাড়াও বর্তমানে অনেকেই বিভিন্ন প্রকার ফলের চাষ ও করছে।পেয়ারা,ড্রাগন,লেবু এদের মধ্যে উল্লেখ যোগ্য। অনেকেই পানের চাষ ও করে।তবে সময়ের সাথে সাথে ফলের চাষে প্রচুর লাভবান হওয়ার কারণে এবং পানের চাহিদা কমে যাওয়া জন্য,পানের চাষ অনেকটা কমে গিয়েছে। এছাড়াও এখানে বেশ কয়েকটি ইটের ভাটা এবং রাইস মিল আছে। গ্রামের মধ্যে দিয়ে ভৈরব নদী বয়ে যাওয়ার কারণে অনেকেই মাছ ধরে জীবিকা নির্বাহ করে। কাশীপুর জমিদার বাড়ি ভৈরব নদীর পাড় কাশীপুর কেন্দ্রীয় ঈদগাহ বাংলাদেশ জাতীয় তথ্য বাতায়ন (জুন, ২০১৪)। "ইউনিয়ন সমূহ"। গণপ্রজাতন্ত্রী বাংলাদেশ সরকার। সংগ্রহের তারিখ ১১ জুলাই ২০১৬।  এখানে তারিখের মান পরীক্ষা করুন: |তারিখ= (সাহায্য)[স্থায়ীভাবে অকার্যকর সংযোগ] "চুয়াডাঙ্গায় আওয়ামী লীগ নেতাদের সন্তুষ্ট করতে গিয়ে এক ইউনিয়ন"। Daily Sangram। [স্থায়ীভাবে অকার্যকর সংযোগ]
বাঁকা ইউনিয়ন

বাঁকা ইউনিয়ন বাংলাদেশের খুলনা বিভাগের চুয়াডাঙ্গা জেলার জীবননগর উপজেলার অন্তর্গত একটি ইউনিয়ন। এ ইউনিয়নের অর্থনীতি মূলত কৃষি নির্ভর। এখানে ধান, পাট সহ বিভিন্ন ফসল উৎপাদিত হয়। বাংলাদেশ জাতীয় তথ্য বাতায়ন (জুন, ২০১৪)। "ইউনিয়ন সমূহ"। গণপ্রজাতন্ত্রী বাংলাদেশ সরকার। সংগ্রহের তারিখ ১১ জুলাই ২০১৬।  এখানে তারিখের মান পরীক্ষা করুন: |তারিখ= (সাহায্য)[স্থায়ীভাবে অকার্যকর সংযোগ]
সীমান্ত ইউনিয়ন

সীমান্ত ইউনিয়ন বাংলাদেশের খুলনা বিভাগের চুয়াডাঙ্গা জেলার জীবননগর উপজেলার অন্তর্গত একটি ইউনিয়ন। এই ইউনিয়নটি ভারতের সীমান্তবর্তী বাংলাদেশের একটি ইউনিয়ন। সীমান্ত ইউনিয়নের আয়তন ৪৪.৪৬ বর্গ কিলোমিটার। সীমান্ত ইউনিয়নের মোট জনসংখ্যা ৩৩,০৫২ জন। এর মধ্যে পুরুষ ৯,৮৯২ জন এবং মহিলা ৯,৭৯৪ জন। মোট পরিবার ৬,২০০টি। সীমান্ত ইউনিয়ন জীবননগর উপজেলার আওতাধীন ৯নং ইউনিয়ন পরিষদ। এ ইউনিয়নের প্রশাসনিক কার্যক্রম উপজেলার জীবননগর থানার আওতাধীন। এটি জাতীয় সংসদের ৮০নং নির্বাচনী এলাকা চুয়াডাঙ্গা-২ এর অংশ। এটি ৪১টি বা ৪৪টি মৌজায় বিভক্ত। ওয়ার্ডভিত্তিক এ ইউনিয়নের গ্রামগুলো হলো সীমান্ত ইউনিয়নের বর্তমান কার্যালয়টি হরিপুরগ্রামে অবস্থিত। এ ইউনিয়ন পরিষদের পশ্চিমে ভারত, পূর্বে জীবননগর পৌরসভা, উত্তরে উথলী ইউনিয়ন এবং দক্ষিণে মহেশপুর উপজেলার স্বরুপপুর ইউনিয়ন পরিষদ। জীবননগর উপজেলা থেকে এ ইউনিয়নের দূরুত্ব ৫ কিলোমিটার এবং চুয়াডাঙ্গা জেলা থেকে এ ইউনিয়নের দূরুত্ব ৩৭ কিলোমিটার। ১৯৯৭ সালে এই ইউনয়ন পরিষদটি স্থাপিত হয়। জীবননগর ইউনিয়ন জীবননগর পৌরসভায় উন্নীত হওয়ায় অবশিষ্ট গ্রামগুলি নিয়ে সীমান্ত ইউনিয়ন পরিষদ গঠিত হয়। এ ইউনিয়নের গ্রামেগুলো সব সীমান্তবর্তী হওয়ায় ইউনিয়ন পরিষদের নামকরণ করা হয় সীমান্ত ইউনিয়ন পরিষদ। এ ইউনিয়নে ৫টি মাদ্রাসা, ১৩টি সরকারি প্রাথমিক বিদ্যালয়, ২টি মাধ্যমিক বিদ্যালয় রয়েছে। জীবননগর উপজেলা থেকে ৫ কিলোমিটার দূরে সীমান্ত ইউনিয়নের চ্যাংখালী রাস্তা হয়ে শাখারিয়ার উপর দিয়ে সীমান্ত ইউনিয়নে যেতে হয়। সব ধরনের যানবাহনে এ ইউনিয়নে যোগাযোগ করা যায়। সীমাস্ত ইউনিয়নের উপর দিয়ে প্রবাহিত খাল ও নদী গুলো হচ্ছে: বেনীপুর খাল হাবিবপুর খাল করতোয়া নদী শাখারিয়া নদী এ ইউনিয়নের অর্থনীতি মূলত কৃষি নির্ভর। এখানে ধান, পাট সহ বিভিন্ন ফসল উৎপাদিত হয়। বাংলাদেশ জাতীয় তথ্য বাতায়ন (জুন ২০১৪)। "ইউনিয়ন সমূহ"। গণপ্রজাতন্ত্রী বাংলাদেশ সরকার। সংগ্রহের তারিখ ১১ জুলাই ২০১৬। [স্থায়ীভাবে অকার্যকর সংযোগ] "এক নজরে সীমান্ত ইউনিয়ন"। shimanto.chuadanga.gov.bd। সংগ্রহের তারিখ ১৭ জুলাই ২০২৪।  "গ্রাম ভিত্তিক লোকসংখ্যা"। shimanto.chuadanga.gov.bd। সংগ্রহের তারিখ ১৭ জুলাই ২০২৪।  "সীমান্ত ইউনিয়নের ইতিহাস"। shimanto.chuadanga.gov.bd। সংগ্রহের তারিখ ১৭ জুলাই ২০২৪।  "যোগাযোগ ব্যবস্থা"। shimanto.chuadanga.gov.bd। ১৬ জুলাই ২০২৪ তারিখে মূল থেকে আর্কাইভ করা। সংগ্রহের তারিখ ১৭ জুলাই ২০২৪।  "খাল ও নদী"। shimanto.chuadanga.gov.bd। ১৬ জুলাই ২০২৪ তারিখে মূল থেকে আর্কাইভ করা। সংগ্রহের তারিখ ১৭ জুলাই ২০২৪।
হাসাদাহ ইউনিয়ন

হাসাদাহ ইউনিয়ন বাংলাদেশের খুলনা বিভাগের চুয়াডাঙ্গা জেলার জীবননগর উপজেলার অন্তর্গত একটি ইউনিয়ন। এ ইউনিয়নের অর্থনীতি মূলত কৃষি নির্ভর। এখানে ধান, পাট সহ বিভিন্ন ফসল উৎপাদিত হয়। বাংলাদেশ জাতীয় তথ্য বাতায়ন (জুন, ২০১৪)। "ইউনিয়ন সমূহ"। গণপ্রজাতন্ত্রী বাংলাদেশ সরকার। সংগ্রহের তারিখ ১১ জুলাই ২০১৬।  এখানে তারিখের মান পরীক্ষা করুন: |তারিখ= (সাহায্য)[স্থায়ীভাবে অকার্যকর সংযোগ]
আলতাফ হোসেন চৌধুরী

এয়ার ভাইস মার্শাল আলতাফ হোসেন চৌধুরী বাংলাদেশ বিমান বাহিনীর সাবেক প্রধান ও রাজনীতিবিদ। তিনি ১৯৯১ থেকে ১৯৯৫ সাল পর্যন্ত বিমান বাহিনীর প্রধান ছিলেন। তিনি খালেদা জিয়ার শাসনামলে (২০০১-২০০৪) বাংলাদেশের স্বরাষ্ট্রমন্ত্রী ছিলেন। উইকিমিডিয়া কমন্সে আলতাফ হোসেন চৌধুরী সংক্রান্ত মিডিয়া রয়েছে।
চার্লস ক্যানিং

চর্লস জন ক্যানিং, ১ম আর্ল ক্যানিং KG জিসিবি KSI পিসি (১৪ ডিসেম্বর ১৮১২ থেকে ১৭ জুন ১৮৬২), দ্যা ভিসি কাউন্ট ক্যানিং নামেও পরিচিত। ১৮৩৭ থেকে ১৮৫৯ সাল পর্যন্ত সিপাহী বিদ্রোহের সময় ভারতের গভর্ণর-জেনারেল ছিলেন। লন্ডনের নিকট ব্রম্পটনে ক্যানিং এর জন্ম। তিনি পিতা জর্জ ক্যানিং এবং মাতা জোয়ান ক্যানিং এর কনিষ্ঠ সন্তান ছিলেন। তিনি অক্সফোর্ডের ক্রাইস্ট চার্চে পড়াশুনা করেন। ১৮৩৩ সালে ক্ল্যাসিকসে ১ম শ্রেনী এবং গণিতে ২য় শ্রেনীতে স্নাতক ডিগ্রী লাভ করেন। চার্লস ক্যানিং ১৮৩৬ সালে ব্রিটিশ পার্লামেন্টের হাউজ অব কমন্সের সদস্য নির্বাচিত হন। ১৮৩৭ সালে তার মাতার মৃত্যুর পর তিনি হাউজ অব লর্ডসের সদস্য হন। তিনি ব্রিটিশ সরকারের পররাষ্ট্র বিষয়ক অধীন সচিবের দায়িত্ব পালন করেন। ১৮৪৭-৪৯ সালে চার্লস ক্যানিং ব্রিটিশ রাজকীয় জাদুঘরের কমিশনে কাজ করেন। তিনি গ্রেট ব্রিটেনের পোষ্ট মাষ্টার জেনারেল হিসাবে কাজ করেন এবং তার প্রশাসনিক দক্ষতার পরিচয় দেন। ১৮৫৬ সালের ফ্রেব্রুয়ারিতে তিনি ভারতের গভর্নর-জেনারেল হিসাবে নিয়োজিত হন। ১৮৫৭ সালে ভারতে সিপাহী বিদ্রোহের সূচনা হয়। বিদ্রোহের আগে ক্যানিং এবং তার স্ত্রী ভারতের অধিবাসীদের উপর একটি চিত্র জরিপ করেন। শুরুতে এর উদ্দেশ্য ছিল ভারত সম্পর্কে তাদের নিজেদের জ্ঞানকে সমৃদ্ধ করা। পরবর্তীতে ১৮৬৮ এবং ১৮৫৭ সালে পিপল অব ইন্ডিয়া নামে আটটি খন্ডের পুস্তক আকারে প্রকাশিত হয়। সিপাহী বিদ্রোহের সময় তার সাহসী ভূমিকার জন্য তিনি প্রশংসিত হন এবং ১৮৫৮ সালে ভারতের প্রথম ব্রিটিশ ভারতের ভাইসরয় হিসাবে নিয়োজিত হন। ১৮৫৯ সালের এপ্রিল মাসে ব্রিটিশ পার্লামেন্টের উভয় কক্ষ থেকে সিপাহী বিদ্রোহের সময় তার অসামান্য অবদানের জন্য ধন্যবাদ দেয়া হয়। একই সাথে তাকে অর্ডার অব বাথ উপাধী প্রদান করা হয়। একই বছর মে মাসে তাকে আর্ল উপাধি প্রদান করা হয়। এরপর তিনি আর্ল ক্যানিং নামে পরিচিত হন। অতিরিক্ত পরিশ্রমের জন্য তিনি অসুস্থ হয়ে পড়েন। ইতিমধ্যে তার স্ত্রী মারা যান। ১৮৬২ সালের এপ্রিল মাসে তিনি ইংল্যান্ডে ফিরে আসেন। ১৭ জুন তিনি লন্ডনের মারা যান। মৃত্যুর এক মাস আগে তাকে নাইট অব গার্টার উপাধিতে ভূষিত করা হয়। "Charles John Canning, Earl Canning"। Community Trees। ১৫ জুলাই ২০১৪ তারিখে মূল থেকে আর্কাইভ করা। সংগ্রহের তারিখ ৯ আগস্ট ২০১২।  The Life of Sir Anthony Panizzi, Volume 1, by Louis Alexander Fagan, p257 Metcalf, Thomas R. (১৯৯৭)। Ideologies of the Raj। Cambridge: Cambridge University Press। পৃষ্ঠা 117। আইএসবিএন 978-0-521-58937-6। সংগ্রহের তারিখ ২৬ নভেম্বর ২০১১।
সামসুল ওয়ারেস

সামসুল ওয়ারেস (২১ জানুয়ারি ১৯৪৬) বাংলাদেশের একজন বরেণ্য শিল্পসমালোচক ও স্থপতি। ওয়ারেস বিংশ শতকের শ্রেষ্ঠ পুরকৌশলী ফজলুর রহমান খান এবং প্রথিতযশা স্থপতি মাজহারুল ইসলামের সাথে কাজ করেছেন। লুই আই কানের জীবন নিয়ে নির্মিত "মাই আর্কিটেক্ট: এ সন'স জার্নি"-তে সামসুল ওয়ারেসের সাক্ষাৎকার স্থান পেয়েছে। সামসুল ওয়ারেস ১৯৪৬ সালের ২১ জানুয়ারি জন্মগ্রহণ করেন। তিনি বাংলাদেশ প্রকৌশল বিশ্ববিদ্যালয় থেকে ১৯৬৮ সালে স্থাপত্য বিদ্যায় স্নাতক ডিগ্রী অর্জন করেন। তিনি ১৯৬৮ সাল থেকে ১৯৭১ সাল পর্যন্ত স্থপতি মাজহারুল ইসলামের সাথে বেশ কিছু আবাসিক বাড়ি, প্রতিষ্ঠান ও সরকারী ভবনের নকশা প্রণয়নে যুক্ত ছিলেন। ১৯৭২-২০০৩ সাল পর্যন্ত বাংলাদেশ প্রকৌশল বিশ্ববিদ্যালয়ে শিক্ষকতা করেন। তিনি দুইবার (১৯৯৫-৯৭ এবং ১৯৯৭-৯৯) বাংলাদেশ স্থপতি ইনস্টিটিউটের প্রেসিডেন্ট হিসেবে অধিষ্ঠিত হন। বর্তমানে তিনি স্টেট ইউনিভার্সিটি অব বাংলাদেশের ডিন ও হেড প্রফেসর হিসেবে শিক্ষকতা করছেন। তিনি গৃহায়ন ও গণপূর্ত মন্ত্রণালয়, সংস্কৃতি বিষয়ক মন্ত্রণালয়, ঢাকা বিশ্ববিদ্যালয়, রপ্তানি উন্নয়ন ব্যুরো ইত্যাদিসহ অনেক বাংলাদেশ সরকারি সংস্থার কারিগরী উপদেষ্টা হিসেবেও কাজ করেন। ২০০৯ সালে তিনি স্থাপত্য শিক্ষার জন্য বাংলাদেশ স্থপতি ইনস্টিটিউট থেকে আজীবন সম্মাননা পুরস্কার লাভ করেন। ২০২১ সালে তিনি বাংলাদেশ জাতীয় জাদুঘর বোর্ড অব ট্রাস্টিজের সদস্য হিসেবে সম্মানিত। জাতীয় শিশু পার্ক বোটানিক্যাল গার্ডেন আজীবন সম্মাননা পুরস্কার (২০০৯), বাংলাদেশ স্থপতি ইনস্টিটিউট সদস্য, বোর্ড অব ট্রাস্টিজ, বাংলাদেশ জাতীয় জাদুঘর। বিচারক, ২৩তম জাতীয় চারুকলা প্রদর্শনী, ২০১৯ তিনি অসংখ্য জাতীয় ও আন্তর্জাতিক প্রদর্শনীতে অংশ নিয়েছেন। "Shamsul Wares turns 68"। The Daily Star। ২১ জানুয়ারি ২০১৪। সংগ্রহের তারিখ ২০১৬-১১-০২।  "Shamsul Wares' birthday bash"। The Daily Observer। ২৩ জানুয়ারি ২০১৫। ২১ এপ্রিল ২০১৮ তারিখে মূল থেকে আর্কাইভ করা। সংগ্রহের তারিখ ২০১৮-০১-১৮।  "বোর্ড অব ট্রাস্টিজ"। বাংলাদেশ জাতীয় জাদুঘর। ৭ জুন ২০২১। সংগ্রহের তারিখ ২৩ জুন ২০২১।  ২৩তম জাতীয় চারুকলা প্রদর্শনী, জুলাই ৪, ২০১৯, সংগ্রহের তারিখ জুন ২৩, ২০২১  "কাল শুরু হচ্ছে জাতীয় চারুকলা প্রদর্শনী"। দৈনিক প্রথম আলো। নভেম্বর ১৬, ২০১৯। সংগ্রহের তারিখ জুন ২৩, ২০২১।
কলভিলিয়া রেসিমোসা

উইকিমিডিয়া কমন্সে কলভিলিয়া রেসিমোসা সংক্রান্ত মিডিয়া রয়েছে। উইকিপ্রজাতিতে-এ বিষয় সম্পর্কিত তথ্য রয়েছে: কলভিলিয়া রেসিমোসা কলভিলিয়া (বৈজ্ঞানিক নাম Colvillea racemosa) Fabaceae পরিবারের Colvillea গণের কলাই প্রজাতি। এছাড়া সাধারণ নাম কোলভিল মহিমা দ্বারা পরিচিত হয়। এটা অষ্ট্রেলিয়ায় পত্রমোচী গাছ এবং উত্তর আমেরিকা চাষ করা হয়। স্যার চার্লস কোলভিল মরিশাসের নাম আনুসারে নামকরণ করা হয়। পূর্ব-আফ্রিকার প্রজাতি। গাছটি আকারে বড় ও পত্রমোচী। উচ্চতা ১০ থেকে ১৬ মি। ডালপালা ছড়ানো, দেখতে কৃষ্ণচূড়ার মতন। যৌগপত্র, প্রায় মিটার খানেকের মতন লম্বা। পক্ষ ২০ থেকে ৩০ জোড়া। গ্রীষ্মের শুরুতে পাতা ঝরায়। হেমন্তে ফুল ফোটে। ৪০ থেকে ৪৫ সেমি লম্বা ও ফুলের ডাঁটা ঝলন্ত। ৩ থেকে ৫ সেমি চওড়া কমলা রঙের ফুল ফোটে। গোড়া থেকে ফুল ফুটে সামলের দিকে এগোয়। বৃতি রঙিন। পাপড়ি ৫ টি, শক্ত, খাটো, গাঢ়কমলা রঙের মটর আকৃতির ফুল। Colvillea racemosa Flowers Colvillea racemosa Flowers দ্বিজেন শর্মা লেখক; বাংলা একাডেমী ; ফুলগুলি যেন কথা; মে ১৯৮৮; পৃষ্ঠা- ১৭, আইএসবিএন ৯৮৪-০৭-৪৪১২-৭
লিন্ডসে টাকেট

লিন্ডসে টাকেট (ইংরেজি: Lindsay Tuckett; জন্ম: ৬ ফেব্রুয়ারি, ১৯১৯ - মৃত্যু: ৫ সেপ্টেম্বর, ২০১৬) নাটাল প্রদেশের ডারবানে জন্মগ্রহণকারী বিশিষ্ট দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৪৭ থেকে ১৯৪৯ সময়কালে নয় টেস্টে দক্ষিণ আফ্রিকার প্রতিনিধিত্ব করেন তিনি। ঘরোয়া প্রথম-শ্রেণীর দক্ষিণ আফ্রিকান ক্রিকেটে অরেঞ্জ ফ্রি স্টেটের সদস্য ছিলেন। নিচেরসারিতে ডানহাতে ব্যাটিংয়ের পাশাপাশি ডানহাতে মিডিয়াম ফাস্ট বোলিংয়ে পারদর্শী ছিলেন। দক্ষিণ আফ্রিকার পক্ষে এক টেস্টে অংশগ্রহণকারী লেন টাকেটের সন্তান তিনি। একমাস পূর্বে তার পিসেমশাই জো কক্সের ষোড়শ জন্মদিন উদ্‌যাপন করেন। মার্চ, ১৯৩৫ সালে অরেঞ্জ ফ্রি স্টেটের পক্ষে প্রথম-শ্রেণীর ক্রিকেটে অভিষেক ঘটে তার। সুইঙ্গারে সবিশেষ দক্ষতা প্রদর্শন করেছেন। অন্যতম দুর্বল প্রাদেশিক দলের সদস্যরূপে নিয়মিত উইকেট সংগ্রাহক ছিলেন তিনি। ঐ দলে পরবর্তী ২০ বছর কাটালেও টেস্টে খুবই স্বল্পকাল অতিবাহিত করেছেন। ১৯৪৭ সালে ইংল্যান্ড সফরের জন্য মনোনীত হন। প্রতিশ্রুতিশীলতার স্বাক্ষর রাখলেও প্রথম টেস্টেই মাংসপেশীতে টান পড়ে তার। ফলে সিরিজের পরবর্তী সকল টেস্টেই তুলনামূলকভাবে কম কার্যকর ছিলেন। তাস্বত্ত্বেও ১৫ উইকেট নিয়ে দলের পক্ষে যৌথভাবে শীর্ষ উইকেট সংগ্রহকারী ছিলেন। তন্মধ্যে, ট্রেন্ট ব্রিজে অনুষ্ঠিত সিরিজের প্রথম টেস্টের প্রথম ইনিংসে স্বাগতিক ইংল্যান্ডের ৫ ব্যাটসম্যানকে আউট করেন ৬৮ রানের বিনিময়ে। দ্বিতীয় ইনিংসে তার বোলিং ড্রপক্যাচ হওয়ায় ইংল্যান্ড পরাজয় এড়াতে সক্ষম হয়। ১৯৪৮ সালের উইজডেনের সংস্করণে জানা যায়, ৩২৫ রান পিছনে থেকে ইংল্যান্ডের সমূহ পরাজয়ের সম্ভাবনা ছিল। লর্ডসের দ্বিতীয় টেস্টেও পাঁচ উইকেট দখল করেন ও ১১৫ রানে গুটিয়ে যায় ইংল্যান্ডের প্রথম ইনিংস। কিন্তু দ্বিতীয় ইনিংসে বিল এডরিচ ও ডেনিস কম্পটনের সেঞ্চুরির কল্যাণে ইংল্যান্ড ঘুরে দাঁড়ায়। ১৯৪৭ সালের ঐ সফরে ২৫ গড়ে ৬৯ উইকেট পান টাকেট। ১৯৪৮-৪৯ মৌসুমে মেরিলেবোন ক্রিকেট ক্লাব দক্ষিণ আফ্রিকা সফরে যায়। টাকেট পুনরায় বোলিং উদ্বোধনে নামেন। পাঁচ টেস্টের চারটিতেই এ দায়িত্বে ছিলেন। কিন্তু পরবর্তী আঠারো মাসে তার ছন্দপতন শুরু হয়। সিরিজে তিনি মাত্র চার উইকেট দখল করেছিলেন ও আর কখনো দক্ষিণ আফ্রিকার পক্ষে খেলতে পারেননি। প্রথম টেস্টের শেষ বল করেন। ইংল্যান্ডের নবম উইকেট জুটিতে অ্যালেক বেডসার ও ক্লিফ গ্লাডউইনকে ওভারের অষ্টম ও চূড়ান্ত বল করলে এক রান তুলে সফরকারী দল নাটকীয় জয় পায়। ২ সেপ্টেম্বর, ২০১৪ তারিখে নরম্যান গর্ডনের দেহাবসানের পর লিন্ডসে টাকেট সর্বাপেক্ষা প্রবীণ টেস্ট ক্রিকেটারের মর্যাদা পান। ৫ সেপ্টেম্বর, ২০১৬ তারিখে ফ্রি স্টেট প্রদেশের ব্লুমফন্তেইনে তার দেহাবসান ঘটে। "1st Test: England v South Africa at Nottingham, Jun 7–11, 1947"। ESPNcricinfo। সংগ্রহের তারিখ ১৮ ডিসেম্বর ২০১১।  Staff writers (২ সেপ্টেম্বর ২০১৪)। "Oldest Test cricketer dies aged 103"। ESPNcricinfo। সংগ্রহের তারিখ ২ সেপ্টেম্বর ২০১৪।  "Oldest Test cricketer Lindsay Tuckett dies aged 97"। ESPN Cricinfo। সংগ্রহের তারিখ ৫ সেপ্টেম্বর ২০১৬।  টম গডার্ড এক টেস্টের বিস্ময়কারী দক্ষিণ আফ্রিকান টেস্ট ক্রিকেটারদের তালিকা টেস্ট ক্রিকেট অভিষেকে ৫ উইকেট লাভকারী দক্ষিণ আফ্রিকান ক্রিকেটারদের তালিকা ইএসপিএনক্রিকইনফোতে লিন্ডসে টাকেট (ইংরেজি) ক্রিকেটআর্কাইভে লিন্ডসে টাকেট (সদস্যতা প্রয়োজনীয়) (ইংরেজি)
স্টার সিনেপ্লেক্স

স্টার সিনেপ্লেক্স বাংলাদেশের আধুনিকতম চলচ্চিত্র হল। এটি শো মোশন লিমিটেডের মালিকানাধীন প্রতিষ্ঠান। স্টার সিনেপ্লেক্স ২০০৪ সালের ৯ অক্টোবর বসুন্ধরা সিটিতে প্রতিষ্ঠিত হয়। ২০১৬ সালে এটি কক্সবাজারে তাদের প্রথম থিয়েটার চালু করে। স্টার সিনেপ্লেক্সে ছয়টি সম্পূর্ণ ডিজিটাল সিনেমা পর্দা রয়েছে, এছাড়া এতে ত্রিমাত্রিক প্রক্ষেপণ প্রযুক্তি, রূপালী পর্দা, ডলবি-ডিজিটাল সাউন্ড এবং স্টেডিয়ামের মত বসার ব্যবস্থা রয়েছে। প্রায় ১৬০০টি আসনের ধারণক্ষমতা রয়েছে এটির। ২০১৯ সালের জানুয়ারিতে, স্টার সিনেপ্লেক্স ঢাকার ধানমন্ডির সীমান্ত স্কয়ারের পাশে নির্মিত সীমান্ত সম্ভার বিপনী বিতানে তাদের দ্বিতীয় সিনেপ্লেক্স চালু করে। ২০১৯ সালের অক্টোবরে, তারা মহাখালীর এসকেএস (সেনা কল্যাণ সংস্থা) টাওয়ারে তাদের তৃতীয় সিনেপ্লেক্স চালু করে। ২০২১ সালের আগস্টে, তারা মিরপুর-২-এ সনি সিনেমা হলের স্থলে তাদের ৪র্থ সিনেপ্লেক্স চালু করে। ২০২২ সালের এপ্রিলে, তারা বিজয় সরণিতে অবস্থিত বঙ্গবন্ধু সামরিক জাদুঘরে তাদের পঞ্চম সিনেপ্লেক্স চালু করে। হলে দর্শক আসনের মোট ২টি শ্রেণী রয়েছে। শ্রেণীগুলো হলো- প্রিমিয়াম ও দৈনিক। সকাল, ম্যাটিনী ১, ম্যাটিনী ২, সন্ধ্যা ১, এবং সন্ধ্যা ২ - এই মোট পাঁচ বেলা ছবি প্রদর্শন করা হয়। প্রতি সপ্তাহে চলচ্চিত্রের সময়সূচী পরিবর্তিত হয়। ২০২২ সালের ৩ আগস্ট, মিরপুর-২-এ অবস্থিত স্টার সিনেপ্লেক্সে আনুমানিক ৬০ বছর বয়সী এক বৃদ্ধ পরাণ চলচ্চিত্রটি দেখতে যান। তবে লুঙ্গি পরা থাকায় তার কাছে টিকিট বিক্রি করতে অস্বীকৃতি জানায় হল কর্তৃপক্ষ। এক প্রত্যক্ষদর্শী সেই বৃদ্ধের ছবি, ভিডিও ও ঘটনা ফেসবুকে "বাংলা চলচ্চিত্র" নামক গ্রুপে প্রকাশ করেন। যা ব্যাপক সমালোচনার জন্ম দেয় ও পরে পরাণ চলচ্চিত্রের অভিনয়শিল্পীগণও এই নিয়ে পোস্ট করেন। সমালোচনার মুখে স্টার সিনেপ্লেক্স কর্তৃপক্ষ এক বিবৃতি দিয়ে এ ঘটনাকে ভুল–বোঝাবুঝি হিসেবে দাবি করে। "12th anniversary of Star Cineplex"। The Daily Star। ১১ অক্টোবর ২০১৬। সংগ্রহের তারিখ ২৩ নভেম্বর ২০১৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Star Cineplex turns one"। The Daily Star। ২৪ নভেম্বর ২০১৬ তারিখে মূল থেকে আর্কাইভ করা। সংগ্রহের তারিখ ২৩ নভেম্বর ২০১৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Star Cineplex reply"। The Daily Star। ২৩ নভেম্বর ২০১৬ তারিখে মূল থেকে আর্কাইভ করা। সংগ্রহের তারিখ ২৩ নভেম্বর ২০১৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Dreaming Big"। The Daily Star। ২২ জুলাই ২০১৬। সংগ্রহের তারিখ ২৩ নভেম্বর ২০১৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "১৫ বছর পূর্তিতে স্টার সিনেপ্লেক্সের নতুন শাখা"। ভোরের কাগজ। ২০১৯-১০-১৪। সংগ্রহের তারিখ ২০১৯-১০-১৫।  "বঙ্গবন্ধু সামরিক জাদুঘরে স্টার সিনেপ্লেক্সের যাত্রা শুরু"। দ্য ডেইলি স্টার। ১২ মে ২০২২। সংগ্রহের তারিখ ৪ আগস্ট ২০২২।  প্রতিবেদক, বিনোদন। "লুঙ্গিপরা সেই মানুষকে খুঁজছেন মিম–রাজরা"। প্রথম আলো। সংগ্রহের তারিখ ৪ আগস্ট ২০২২।  "লুঙ্গি পরা সেই ব্যক্তির খোঁজ মিলল, সেদিন কী ঘটেছিল সিনেপ্লেক্সে"। প্রথম আলো। সংগ্রহের তারিখ ৪ আগস্ট ২০২২।  "লুঙ্গি পরায় সিনেমা দেখতে পারলেন না বৃদ্ধ"। মানবজমিন। সংগ্রহের তারিখ ৪ আগস্ট ২০২২।  উইকিমিডিয়া কমন্সে স্টার সিনেপ্লেক্স সংক্রান্ত মিডিয়া রয়েছে। দাপ্তরিক ওয়েবসাইট
ফাঁদ - দ্য ট্র্যাপ

ফাঁদ - দ্য ট্র‍্যাপ হচ্ছে একটি বাংলাদেশী প্রণয়-মারপিট থ্রিলার চলচ্চিত্র। চলচ্চিত্রটি পরিচালনা করেছেন সাফি উদ্দিন সাফি ও প্রযোজনা করেছেন শরীফুল ইসলাম রাসেল। চলচ্চিত্রটিতে অভিনয় করেছেন বাংলাদেশী সুপারস্টার শাকিব খান, আঁচল, কাজী হায়াৎ, রেবেকা রউফ, অমিত হাসান সহ আরোও অনেক। চলচ্চিত্রটি ২০১৪ সালের ২৫ এপ্রিল বাংলাদেশে মুক্তি পায়। মুনতাসীর মামুনের (কাজী হায়াৎ) আবিষ্কৃত স্বল্পমূল্যে বিদ্যুৎ উৎপাদনের ফর্মুলা উসমান (অমিত হাসান) পাচার করে মালয়েশিয়ায়। এদিকে মালয়েশিয়ায় টেনিস টুর্নামেন্ট খেলতে এসে সন্ত্রাসী হামলার শিকার হন নোভা (আঁচল) তাকে বাঁচান আসিফ (শাকিব খান)। প্রথম দেখাতেই আসিফের প্রেমে পড়ে যান নোভা। এদিকে বিদ্যুৎ ফর্মুলার ডিস্ক উদ্ধারে এক অফিসার আসেন মালয়েশিয়ায়। কিন্তু কোন এক কারণে ডিস্কটি থাকে আঁচলের কাছে! এভাবেই এগুতে থাকে ‘ফাঁদ’র গল্প। শাকিব খান - আসিফ আঁচল - নোভা অমিত হাসান - উসমান জেমি ইব্রাহিম - রাহুল অঞ্জলি - ইভা কাজী হায়াত - মুনতাসীর মামুন, আসিফের বাবা রেবেকা রউফ - আসিফ’ মা রোশান - আসিফের বস রাজিব চৌধুরী ডন "ঈদের দিনেও 'ফাঁদ'-এ শাকিব!"। প্রথম আলো। সংগ্রহের তারিখ ২০১৯-০৬-২৫।  "নায়ককেন্দ্রিক নয় শাকিব-আঁচলের 'ফাঁদ'"। bdnews24.com (ইংরেজি ভাষায়)। ২০২০-০৭-০৪ তারিখে মূল থেকে আর্কাইভ করা। সংগ্রহের তারিখ ২০১৯-০৬-২৫।  "আজ আঁচলের টিকে থাকার লড়াই"। NTV Online। সংগ্রহের তারিখ ২০১৯-০৬-২৫। [স্থায়ীভাবে অকার্যকর সংযোগ] "শাকিবের ফাঁদে আটক আঁচল"। প্রিয়.কম (ইংরেজি ভাষায়)। সংগ্রহের তারিখ ২০১৯-০৬-২৫।  "চলচ্চিত্র (ফাঁদ: দ্য ট্র‍্যাপ)"। Kaler Kantho। ২০২৩-১২-২৬। সংগ্রহের তারিখ ২০২৩-০৬-০২।  চলচ্চিত্র প্রবেশদ্বার ইন্টারনেট মুভি ডেটাবেজে ফাঁদ - দ্য ট্র্যাপ (ইংরেজি)